CELEX: 62010CO0609
Language: sl
Date: 2011-04-14 00:00:00
Title: Sklep Sodišča (osmi senat) z dne 14. aprila 2011. # Dieter C. Umbach proti Evropski komisiji. # Pritožba - Dostop do dokumentov institucij - ,Program TACIS' - Pogodba, ki jo je sklenila Komisija - Razveza pogodbe - Spor med pogodbenicama - Zahteva za dostop do dokumentov - Očitna nedopustnost. # Zadeva C-609/10 P.

Sklep Sodišča (osmi senat) z dne 14. aprila 2011 – Umbach proti Komisiji
      (Zadeva C-609/10 P)
      „Pritožba – Dostop do dokumentov institucij – ,Program TACIS‘ – Pogodba, ki jo je sklenila Komisija – Razveza pogodbe – Spor med pogodbenicama – Zahteva za dostop do dokumentov – Očitna nedopustnost“
      Pritožba – Razlogi – Tožbeni razlogi in trditve, predstavljeni pred Splošnim sodiščem, ki jih je stranka samo ponovila – Neopredelitev navedene napačne uporabe prava – Očitna nedopustnost (člen 256 PDEU; Statut Sodišča, člen 58, prvi odstavek; Poslovnik Sodišča, člena 112(1)(c) in 119) (Glej
         točke od 14 do 17.)
      
      Predmet 
      
         
               Pritožba zoper sodbo Splošnega sodišča (sedmi senat) z dne 21. oktobra 2010 v zadevi Umbach proti Komisiji (T-474/08), s katero
                  je Splošno sodišče zavrnilo ničnostno tožbo zoper odločbo Komisije z dne 2. septembra 2008, s katero je bil tožeči stranki
                  zavrnjen dostop do nekaterih podatkov, ki so v dokumentih glede pogodbe, sklenjene med tožečo stranko in Komisijo, in se nanašajo
                  na pomoč pri sestavi upravnega zakonika za Rusko federacijo v okviru programa TACIS – Zahteva za dostop v zvezi s sporom med
                  tožečo stranko in Komisijo po razvezi te pogodbe – Neupoštevanje člena 41(2)(b) Listine Evropske unije o temeljnih pravicah
               
            Izrek 
      1.      Pritožba se zavrže.
      2.      D. C. Umbachu se naloži plačilo stroškov.